160 
tulaceis et Myriceis fere conterminae, nec a Myrobalaneis longe remotae, 
Dipterocarpeis vero formam inferiorem revera constituentes. 
Intra Cupuliferas ipsas in florum minus magisve perfecta evolutione 
differentiae vix minores adsunt quam inter Cupuliferas perfectissimas et 
Dipterocarpeas. Carpinus et Corylus, floribus masculis ad squamam sta- 
mina tegentem reductis, foemineisque perigonio fere destitutis aut squamis 
nonnullis demum provenientibus constitutis instructi, sine dubio multo im- 
perfectiores quam Fagus et Castanea considerandae sunt. In his non tan- 
tum calycem proprium habemus, sed etiam flores aliquando hermaphrodi- 
tos (Castanea). Gemmulas Cupuliferarum ubicumque epitrope pendulas vidi. 
Djpterocarpe^ sunt Cupuliferae corollatae, germineque fere a ca- 
lyce libero distinctae, climatisque calidioris incolae, resina 
ditiores. 
Dipterocarpeas aut Guttiferis aut Elaeocarpeis proximas judicarunt 
Systematici. Jussieu genera sibi cognita, una cum Elaeocarpo, in propria 
sectione Guttiferarum admisit. Dipterocarpearum familiam, a Blumeo in- 
stitutam, hic initio Guttiferis proximam judicavit; dein vero (FI. Jav, fasc. 
7 et 8) inter Buttneriaceas et Tiliaceas in serie Malvacearum inserendam 
contendit. Endlicher priorem sequitur sententiam. Adr. de Jussieu et 
Brongniart Dipterocarpeas inter Guttiferas et Malvaceas transitum parare, 
credidisse videntur. Lindley, qui olim Dipterocarpeas Elaeocarpeis adproxi- 
maverat, hodie Endlicherum pressis pedibus sequitur, analogias multo re- 
spectu cum Cupuliferis indicans. Inter eos, qui de hac familia speciatim 
disseruerunt, Wight affinitatem cum Elaeocarpeis praecipue exhibuit. 
Mihi quidem, si contra tantas auctoritates opinionem propriam pro- 
ferre liceat, nec cum Malvaceis nec cum Guttiferis affines adparent. Opinio 
de affinitate cum serie Malvacearum tum nititur staminibus, exteriorem quan- 
dam cum Elaeocarpeis similitudinem offerentibus, tum cotyledonibus con- 
tortuplicatis, consimilibus inter Malvaceas proprias obvenientibus; at sta- 
mina nonnullorum antheras gerunt rotundatas, nec cotyledones modo Mal- 
vacearum cortortas video. In Malvaceis propriis gemmulae apotropae sunt; 
in Elaeocarpeis heterotropas observavi; in Dipterocarpeis semina epitropa 
videre credidi et ita quoque analyses a Wightio, Blumeo (Mus. Lugd. Bat. 
Tom. II.) Korthals, Twaites et Vriese datas, hoc respectu congruentes, in- 
terpretor. Elaeocarpeae praeterea ovarii structura et fructu diversissimae. 
Praeter rationes jam in Flora Javae contra affinitatem cum Guttiferis a Blu- 
meo allatas gemmulae longe diversae quoque afferendae sunt. In Guttiferis 
gemmulas apotropas, et, si recte conjecerim, structura saepe simpliciores 
puto; nec alias notas revera video admodum congruentes. 
Quae si ita sint, nescio an ulla sit familia, cum qua melius quam cum 
Cupuliferis conferantur. Habitus, ut jam animadvertit Lindley, in Querco 
et Dipterocarpeis idem. Stipulae in nonnullis Dipterocarpeis adeo insignes, 
ut illas cum Magnoliaceis compararunt, in nonnullis Cupuliferis quoque exi- 
mie evolutae; in aliis et Dipterocarpeis et Cupuliferis parum conspicuae. 
